ગીરનાર જંગલની ઉત્તર ડુંગર રેન્જમાં રણશીવાવ રાઉન્ડની રતનપરા બીટ પાસે રેવન્યુ વિસ્તારમાં ગત તા. ૧૪-૧૨-૨૦૧૧ નાં રોજ એક સિંહ બાળ ફાંસલામાં ફસાઇ ગયું હતું. ફોરેસ્ટ સેટલમેન્ટની જમીનમાં રાનીપશુઓની રંજાડને કારણે વાડી સંચાલક મેરૂ હસન હોથીએ ફાંસલો ગોઠવ્યો હતો. જેમાં દોઢ વર્ષનું સિંહબાળ ફસાઇ ગયું હતું. ફાંસલામાંથી છુટવા માટે આ બાળ વનરાજે ફાંફાં મારતાં તેનાં જમણા પગની બે આંગળી પોંચામાંથી જ કપાઇ ગઇ હતી. અને શરીરમાંથી પુષ્કળ પ્રમાણમાં લોહી વહી ગયું હતું.